22.11.2022.
2.
LV
Eiropas Savienības Oficiālais Vēstnesis
L 302/5
Definīcijas Šajos noteikumos lieto šādas definīcijas.
2.1.
“Elektromagnētiskā savietojamība” ir transportlīdzekļa vai sastāvdaļas(-u), vai atsevišķas(-u) tehniskas(-u) vienības(-u) spēja apmierinoši darboties savā elektromagnētiskajā vidē, neradot nepieņemamus elektromag­ nētiskos traucējumus jebkam šajā vidē.
2.2.
“Elektromagnētisks traucējums” ir jebkāda elektromagnētiska parādība, kas var pasliktināt transportlīdzekļa vai sastāvdaļas(-u), vai atsevišķas(-u) tehniskās(-o) vienības(-u), vai jebkādas citas ierīces, vienības vai iekārtas, vai sistēmas, kuru darbina transportlīdzekļa tuvumā, veiktspēju.
Elektromagnētisks traucējums var būt elektro­ magnētisks troksnis, nevēlams signāls vai izmaiņas pašā izplatīšanas līdzeklī.
2.3.
“Elektromagnētiskā noturība” ir transportlīdzekļa vai sastāvdaļas(-u), vai atsevišķas(-u) tehniskas(-u) vienības(-u) spēja darboties bez veiktspējas pasliktināšanās, esot tādiem (konkrētiem) elektromagnētiskiem traucējumiem, kas ietver gribētus radio frekvences signālus no radio raidītājiem vai transportlīdzeklī vai ārpus tā esošas rūpnieciski zinātniskas medicīniskās (ISM) aparatūras joslā izstarotas emisijas.
2.4.
“Elektromagnētiskā vide” ir dotajā vietā esošu elektromagnētisko parādību kopums.
2.5.
“Platjoslas emisija” ir emisija, kuras joslas platums ir lielāks nekā konkrētās mēriekārtas vai uztvērēja joslas platums (Starptautiskā īpašā komiteja radiotraucējumu jautājumos (CISPR) 25).
2.6.
“Šaurjoslas emisija” ir emisija, kuras joslas platums ir mazāks nekā konkrētās mēriekārtas vai uztvērēja joslas platums (CISPR 25).
2.7.
“Elektriska/elektroniska sistēma” ir tāda(-as) elektriska(-as) un/vai elektroniska(-as) ierīce(-es) vai ierīču kopums kopā ar jebkādiem saistītiem elektriskiem savienojumiem, kas ir transportlīdzekļa daļa, bet kam tipa apstip­ rinājums nav paredzēts atsevišķi no transportlīdzekļa.
2.8.
“Elektrisks/elektronisks bloks” (ESA) ir tāda(-s) elektriska(-s) un/vai elektroniska(-s) ierīce(-s) vai ierīču kopums kopā ar jebkādiem saistītiem elektriskiem savienojumiem un vadojumu, kas paredzēts kā transportlīdzekļa daļa un kas veic vienu vai vairākas specializētas funkcijas.
ESA pēc ražotāja vai tā pilnvarotā pārstāvja pieprasījuma drīkst apstiprināt vai nu kā “sastāvdaļu” vai “atsevišķu tehnisku vienību (STU)”.
2.9.
“Transportlīdzekļa tips” attiecībā uz elektromagnētisko savietojamību ietver visus transportlīdzekļus, kas būtiski neatšķiras šādos aspektos:
2.9.1.
motora nodalījuma kopējie izmēri un forma;
2.9.2.
elektrisko un/vai elektronisko sastāvdaļu kopējais izvietojums un vadojuma kopējais izvietojums;
2.9.3.
pamatmateriāls, no kā izgatavota transportlīdzekļa virsbūve vai korpuss (piemēram, dzelzs, alumīnija vai stiklšķiedras virsbūves korpuss).
Citu materiālu paneļu esība neizmaina transportlīdzekļa tipu ar nosacījumu, ka virsbūves pamatmateriāls nemainās.
Taču par šādām izmaiņām ir jāziņo.
2.10.
“ESA tips” attiecībā uz elektromagnētisko savietojamību ir tādi ESA, kas būtiski neatšķiras šādos aspektos:
2.10.1.
ESA veicamā funkcija;
2.10.2.
elektrisko un/vai elektronisko sastāvdaļu izvietojums, ja attiecināms.
2.11.
“Transportlīdzekļa vadojums” ir transportlīdzekļa ražotāja uzstādītie barošanas sprieguma, kopņu sistēmas (piem., CAN), signāla vai aktīvās antenas kabeļi.